**David Lekuta Rudisha** (s. 17. joulukuuta 1988) on kenialainen 800 metrin juoksija, matkan maailmanennätyksen haltija, olympiavoittaja ja kaksinkertainen maailmanmestari.

Rudisha voitti alle 20-vuotiaiden maailmanmestaruuden Pekingissä 2006 ajalla 1.47,40. Seuraavana vuonna hän voitti junioreiden Afrikan-mestaruuden Ouagadougoussa kilpailuennätyksellä 1.46,41. Addis Abeban Afrikan-mestaruuskilpailuissa 2008 hän voitti kultaa ajalla 1.44,20. Berliinin MM-kilpailuissa 2009 hän karsiutui välierissä, mutta voitti samana vuonna IAAF:n yleisurheilufinaalin ajalla 1.44,85.

Rudisha juoksi uuden Afrikan ennätyksen 1.42,01 Rietissä 6. syyskuuta 2009 rikkoen Sammy Koskein ennätysajan 1.42,28 vuodelta 1984. 10. heinäkuuta 2010 hän paransi ennätystään Heusden-Zolderissa aikaan 1.41,51, joka oli kautta aikain toiseksi paras Wilson Kipketerin maailmanennätyksen 1.41,11 jälkeen. Myöhemmin samana vuonna, 22. elokuuta Berliinissä Rudisha rikkoi Kipketerin vuonna 1997 juokseman ennätyksen ajallaan 1.41,09, joka oli kaksi sadasosaa parempi kuin Kipketerin ennätysaika. Viikkoa myöhemmin, 29. elokuuta, Rudisha paransi ennätyksen Rietissä lukemiin 1.41,01.

Rudisha voitti Nairobin Afrikan-mestaruuskilpailuissa 2010 kultaa 800 metrillä ajalla 1.42,84. Hän voitti saman matkan myös Splitin maanosien cupissa. Hän voitti 800 metrin maailmanmestaruuden Daegussa 2011 ajalla 1.43,91.

Rudisha voitti Lontoon olympialaisissa 2012 kultaa uudella maailmanennätysajalla 1.40,91. Hän johti juoksua alusta alkaen ja ratkaisi voiton noin 300 metrin ennen maalia.

Rudisha sai hopeaa Glasgow'n Kansainyhteisön kisoissa 2014 ajalla 1.45,48. Hän voitti maailmanmestaruuden Pekingissä 2015 ajalla 1.45,84.

Rudisha juoksi Birminghamin Timanttiliigan osakilpailussa 5. kesäkuuta 2016 kaikkien aikojen toiseksi kovimman ajan 600 metrillä, kun hän voitti kisan tuloksella 1.13,10. Rio de Janeiron olympialaisissa hän voitti toistamiseen olympiakultaa 800 metrillä ajalla 1.42,15. Hän ei osallistunut vuoden 2017 Lontoon MM-kisoihin loukkaantumisensa vuoksi.

David Rudishan isä on Méxicon 1968 olympialaisten 4 × 400 metrin viestin hopeamitalisti Daniel Rudisha.

Lähteet
-------

1. 1 2 3 4 5 6  David Rudisha Kansainvälinen yleisurheiluliitto.  (englanniksi) Viitattu 25.8.2015
2. 1 2 3  David Rudisha *Tilastopaja*. Viitattu 9.8.2014. (englanniksi)[vanhentunut linkki]
3. ↑  Rudisha takes expected gold in Ouagadougou as African junior championships conclude *iaaf.org*.  13.8.2007. Viitattu 8.9.2009. (englanniksi)
4. 1 2  Rudisha 1:42.01 African 800m record in Rieti - IAAF World Athletics Tour *iaaf.org*.  6.9.2009. Viitattu 8.9.2009. (englanniksi)
5. ↑  Hendrix, Ivo: Phenomenal 1:41.51 for Rudisha in Heusden-Zolder  10.7.2010. IAAF. Viitattu 11.7.2010. (englanniksi)
6. ↑  800 metrin kivikova ME rikki  22.8.2010. Iltasanomat. Viitattu 22.8.2010.
7. ↑  David Rudisha paransi ME-aikaansa Rietissä  29.8.2010. Yle. Viitattu 29.8.2010.
8. ↑  Rudisha uskomattomaan ME-aikaan - kaikkien aikojen tasokkain 800 metriä  9.8.2012. Yle Urheilu. Viitattu 9.8.2012.
9. ↑  Jimmy Vicaut sivusi Euroopan ennätystä *yleisurheilu.fi*.  8.6.2016. Suomen Urheiluliitto. Viitattu 8.6.2016.
10. ↑  Massiivinen poisjäänti yleisurheilun MM-kisoissa - ME-mies jää kotiin *iltalehti.fi*. Viitattu 4.8.2017.

Miesten 800 metrin juoksun olympiavoittajat

|  |
| --- |
| 1896: Edwin Flack |
1900: Alfred Tysoe |
1904: James Lightbody |
1908: Melvin Sheppard |
1912: Ted Meredith |
1920: Albert Hill |
1924: Douglas Lowe |
1928: Douglas Lowe |
1932: Thomas Hampson |
1936: John Woodruff |
1948: Malvin Whitfield |
1952: Malvin Whitfield |
1956: Thomas Courtney |
1960: Peter Snell |
1964: Peter Snell |
1968: Ralph Doubell |
1972: Dave Wottle  |
1976: Alberto Juantorena |
1980: Steve Ovett |
1984: Joaquim Cruz |
1988: Paul Ereng |
1992: William Tanui |
1996: Vebjørn Rodal |
2000: Nils Schumann |
2004: Juri Borzakovski |
2008: Wilfred Bungei |
2012: David Rudisha |
2016: David Rudisha |
2020: Emmanuel Korir |

Miesten 800 metrin juoksun maailmanmestarit
1983: Willi Wülbeck |
1987: Billy Konchellah |
1991: Billy Konchellah |
1993: Paul Ruto |
1995: Wilson Kipketer |
1997: Wilson Kipketer |
1999: Wilson Kipketer |
2001: André Bucher |
2003: Djabir Saïd-Guerni |
2005: Rashid Ramzi |
2007: Alfred Kirwa Yego |
2009: Mbulaeni Mulaudzi |
2011: David Rudisha |
2013: Mohammed Aman |
2015: David Rudisha |
2017: Pierre-Ambroise Bosse |
2019: Donavan Brazier |
2022: Emmanuel Korir |
2023: Marco Arop



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |